Մայիլեանի հարցազրոյցի հրապարակումը իրանական «Շարղ» օրաթերթում եւ դրանում տեղ գտած ձեւակերպումներն ակնյայտ խորը դժգոհութիւն են առաջացրել Ադրբեջանական Հանրապետութիւնում։ Արդիւնքում արդէն աւելի քան մէկ շաբաթ ականատես ենք այդ երկրի ռազմաքաղաքական ղեկավարութեան հրահանգով սանձազերծւած հակաիրանական քարոզի, որի դրա հերթական դրսեւորումներից է նաեւ վերոնշեալ հրապարակումը։ Ընդհանուր առմամբ՝ Մայիլեանի հարցազրոյցի համատեքստում հակաիրանական քարոզչութիւն են իրականացնում Ադրբեջանի ոչ միայն փորձագիտական շրջանակները, այլեւ՝ հասարակական եւ քաղաքական գործիչները, խորհրդարանի պատգամաւորները եւ այլոք։